נשיא דרום אפריקה

נשיא הרפובליקה של דרום אפריקה (באנגלית: The President of the Republic of South Africa) הוא ראש המדינה והעומד בראשות ממשלת דרום אפריקה, על פי חוקת המדינה. בין השנים 1961 עד 1994 ראש המדינה נקרא נשיא המדינה (State President).

הנשיא נבחר על ידי האספה הלאומית (National Assembly), שהיא הבית התחתון של הפרלמנט והוא לרוב מנהיג מפלגת הרוב, שמאז הבחירות הרב-גזעיות הראשונות שנערכו בדרום אפריקה ב-27 באפריל 1994, היא מפלגת הקונגרס הלאומי האפריקני. התפקיד נוצר במקור כדי להבחין בינו לבין תפקיד ראש הממשלה שכיום לא קיים, אך שני התפקידים אוחדו בחוקה של 1983 שהגדירה תקופת כהונה של ארבע שנים. החוקה של 1993 ואלה שכוננו אחריה, הגבילו את כהונת הנשיא לשתי תקופות של חמש שנים כל אחת. הנשיא הראשון שנבחר על פי חוקה זו היה נלסון מנדלה והנשיא הנוכחי הוא סיריל רמפוזה.

על פי החוקה הזמנית, שהייתה בתוקף בין 1994 ל-1996, הוקמה ממשלת אחדות לאומית שבה כיהן סגן נשיא מטעם מפלגת האופוזיציה הגדולה ביותר. בנוסף לתאבו מבקי, הנשיא הקודם פרדריק וילם דה קלרק כיהן גם כסגן נשיא בתוקף תפקידו כמנהיג  המפלגה הלאומית, שהייתה המפלגה השנייה בגודלה בפרלמנט שנבחר אז. אך דה קלרק התפטר והלך לאופוזיציה עם מפלגתו. כיום ממשיכה להתקיים קואליציה על פי החוקה הנוכחית שכוננה ב-1996, למרות שבהמשך לא מונה אף אחד ממנהיגי מפלגות האופוזיציה לתפקיד סגן הנשיא.

הנשיא חייב להיות חבר האספה הלאומית בזמן בחירתו. עם בחירתו הוא מתפטר מתפקידו זה למשך תקופת כהונתו.

תהליך הבחירה
בדרום אפריקה נהוגה שיטה מיוחדת לבחירת הנשיא. שלא כמו דומיניונים או מושבות בריטיות לשעבר, שאימצו את שיטת הממשל הפרלמנטרית-רפובליקנית ואלה שנוהגים על פי שיטת הממשל הבריטית, בראש ממשלת דרום אפריקה עומד הנשיא, שמשמש בה בעת כראש המדינה, ראש הממשלה והמפקד העליון של כוחות ההגנה. בניגוד לשיטה הנשיאותית הנהוגה ברבות ממדינות העולם, נשיא דרום אפריקה נבחר על ידי הפרלמנט, ולא באמצעות בחירה ישירה של העם או של חבר אלקטורים ובפועל הוא יכול להשפיע על תהליכי חקיקה בהיותו מנהגי מפלגת הרוב בפרלמנט. בצורה זו החוקה קבעה שיטה שמשלבת הן את צורת הממשל הפרלמנטרית והן את צורת הממשל הנשיאותית באופן הפוך מזה שהונהג בישראל.

הנשיא נתון להגבלות שמונעות את שליטתו התמידית על הממשלה, כפי שהיה נהוג במדינות אפריקניות אחרות. תקופת הכהונה היא של 5 שנים והנשיא לא יכול לכהן יותר משתי תקופות כהונה רצופות. כך ששיטת הבחירה של הנשיא מנסה למנוע את האפשרות של צבירת כוח בידי הנשיא כפי שהיה בתקופת האפרטהייד או במדינות אפריקניות רבות.

סמכויות הנשיא
 הנשיא הוא ראש המדינה והעומד בראשות הממשלה.
 מנהיג הקבינט.
 מנהל שרים וחברי קבינט.
 מאשר ומעניק אותות כבוד לאומיים.
 המפקד העליון של כוחות ההגנה של דרום אפריקה.
 ממנה את נשיא בית המשפט העליון, את סגנו, את נשיא בית המשפט לערעורים ואת סגנו.
 חותם על כל החוקים שמחוקק הפרלמנט.
 בסמכותו להכריז על מלחמה ועל שלום.

מקום משכנו של הנשיא הוא ב"בניין האיחוד" (Union Buildings) בפרטוריה וכן יש לו לשכה בקייפטאון. כמו כן יש לו מעון רשמי בשתי הערים.

רשימת נשיאי דרום אפריקה
חוקת 1961 (תפקיד ייצוגי)
 שם הנשיא תמונה תחילת כהונה סיום כהונה מפלגה צ'ארלס רוברטס סווארט  Charles Robberts Swart  (1894–1982) 100px 31 במאי 1961 31 במאי 1967 המפלגה הלאומית תאופילוס אבנהעזר דונגס  Theophilus Ebenhaezer Dönges  (1898–1968) 100px נבחר לכהונה  אך לקה בשבץ מוחי  ולא כיהן בתפקיד המפלגה הלאומית ז'וזואה פרנסואה נודה  Jozua François Naudé  (1889–1969)  (נשיא בפועל) 100px 1 ביוני 1967 10 באפריל 1968 המפלגה הלאומית יאקובוס יוהנס פושה  Jacobus Johannes Fouché  (1898–1980) 100px 10 באפריל 1968 9 באפריל 1975 המפלגה הלאומית יוהנס דה קלרק  Johannes de Klerk  (1903–1979)  (נשיא בפועל) 100px 9 באפריל 1975 19 באפריל 1975 המפלגה הלאומית ניקולאס יוהנס דידריקס  Nicolaas Johannes Diederichs  (1903–1978) 100px 19 באפריל 1975 21 באוגוסט 1978  (מת בעת כהונתו) המפלגה הלאומית מרה פיליון  Marais Viljoen  (1915–2007)  (נשיא בפועל) 100px 21 באוגוסט 1978 10 באוקטובר 1978 המפלגה הלאומית ג'ון פורסטר  Balthazar Johannes Vorster  (1915–1983) 100px 10 באוקטובר 1978 4 ביוני 1979 (התפטר) המפלגה הלאומית מרה פיליון  Marais Viljoen  (1915–2007) 100px 19 ביוני 1979  (נשיא בפועל  החל מ-4 ביוני 1979) 3 בספטמבר 1984 המפלגה הלאומית

חוקת 1983 (תפקיד ביצועי)
 שם הנשיא תמונה תחילת כהונה סיום כהונה מפלגה פיטר וילם בותה  Pieter Willem Botha  (1916–2006) 100px 14 בספטמבר 1984  (נשיא בפועל  החל מ-3 בספטמבר 1984) 15 באוגוסט 1989  (התפטר) המפלגה הלאומית פרדריק וילם דה קלרק  Frederik Willem de Klerk  (1936–2021) 100px 20 בספטמבר 1989  (נשיא בפועל  מ-15 באוגוסט 1989) 10 במאי 1994 המפלגה הלאומית

חוקת 1996 (תפקיד ביצועי)
 שם הנשיא תמונה תחילת כהונה סיום כהונה מפלגה נלסון מנדלה  Nelson Mandela  (1918–2013) מרכז|100px 10 במאי 1994 16 ביוני 1999 הקונגרס הלאומי האפריקני תאבו מבקי  Thabo Mbeki  (נולד ב-1942) מרכז|100px 16 ביוני 1999 24 בספטמבר 2008  (התפטר מתפקידו) הקונגרס הלאומי האפריקני קגאלמה מוטלנטה  Kgalema Motlanthe  (נולד ב-1949) מרכז|100px 25 בספטמבר 2008 9 במאי 2009 הקונגרס הלאומי האפריקני ג'ייקוב זומה  Jacob Zuma  (נולד ב-1942) מרכז|100px 9 במאי 2009 14 בפברואר 2018 הקונגרס הלאומי האפריקני סיריל רמפוזה  Cyril Ramaphosa  (נולד ב-1952) 100px|מרכז 14 בפברואר 2018 מכהן הקונגרס הלאומי האפריקני

ראו גם
 ראש ממשלת דרום אפריקה

קישורים חיצוניים



הערות שוליים

*
קטגוריה:דרום אפריקה: ממשל